Определение на Общия съд от 3 декември 2018 г. — Classic Media/EUIPO – Pirelli Tyre (CLASSIC DRIVER)
(Дело T-811/17)1
(Марка на Европейския съюз — Производство по възражение — Международна регистрация, посочваща Европейския съюз — Словна марка „CLASSIC DRIVER“ — По-ранна словна марка на Европейския съюз „DRIVER“ — Относително основание за отказ — Вероятност от объркване — Член 8, параграф 1, буква б) от Регламент (ЕО) № 207/2009 (понастоящем член 8, параграф 1, буква б) от Регламент (ЕС) 2017/1001) — Жалба, явно лишена от всякакво правно основание)
Език на производството: немски
Страни
Жалбоподател: Classic Media AG (Цуг, Швейцария) (представител: A. Masberg, адвокат)
Ответник: Служба на Европейския съюз за интелектуална собственост (представители: M. Fischer и D. Walicka)
Друга страна в производството пред апелативния състав на EUIPO, встъпила в производството пред Общия съд: Pirelli Tyre SpA (Милано, Италия) (представители: T. M. Müller и F. Togo, адвокати)
Предмет
Жалба срещу решението на четвърти апелативен състав на EUIPO от 3 октомври 2017 г. (преписка R 59/2017-4), постановено в производство по възражение със страни Pirelli Tyre и Classic Media.
Диспозитив
Отхвърля жалбата.
Осъжда Classic Media AG да заплати съдебните разноски.
____________
1 ОВ C 52, 12.2.2018 г.